Першую публікацыю Раіса Міхайлаўна падрыхтавала яшчэ ў 1950-я гады для папярэдніка раённай газеты “Сельская праўда” – “Коммунистического пути”. У той час кандыдатам у дэпутаты Вярхоўнага Савета БССР балаціраваўся па Жабінкаўскай выбарчай акрузе Пётр Міронавіч Машэраў, а даверанай асобай у яго была Маргевіч. Жанчына выступала на сходах працоўных, а пасля змясціла ў газеце публікацыю пра слыннага савецкага і партыйнага дзеяча. Раіса Міхайлаўна бачыла, якое вялікае значэнне мае друкаванае слова, і працягвала супрацоўнічаць з газетамі.